text: Фрыдрых VI Швабскі[1] (ням.: Friedrich VI von Schwaben) ці Фрыдрых VI фон Гогенштаўфен (ням.: Friedrich VI von Schwaben; 16 красавіка 1167, Мадыльяна, Італія — 20 студзеня 1191, Ака) — герцаг Швабіі з 1169 года, трэці сын Фрыдрыха Барбаросы і Беатрыс I Бургундскай.
  Фрыдрых VI Швабскі
  ням.: Friedrich VI von Schwaben
  Фрыдрых, герцаг Швабіі.
  Частка сярэдневяковай мініяцюры ў «Хроніцы Вельфаў».
  герцаг Швабіі
  1170 — 1191
  Папярэднік
  Фрыдрых V
  Пераемнік
  Конрад II
  Нараджэнне
  16 красавіка 1167
  Modigliana[d], правінцыя Фарлі-Чэзена, Эмілія-Раманья
  Смерць
  20 студзеня 1191 (23 гады)
  Ака
  Месца пахавання
  Ака
  Род
  Род Гогенштаўфенаў
  Імя пры нараджэнні
  Конрад
  Бацька
  Фрыдрых I Барбароса
  Маці
  Беатрыс I
  Дзейнасць
  арыстакрат
  Фрыдрых VI Швабскі на Вікісховішчы
  Змест
  1 Біяграфія
  2 Гл. таксама
  3 Зноскі
  4 Літаратура
  5 Спасылкі
  БіяграфіяПравіць
  Пры нараджэнні атрымаў імя Конрад. Але ў 1169 годзе памёр пяцігадовы Фрыдрых V, старэйшы сын імператара Фрыдрыха Барбаросы, які насіў тытул герцага Швабіі. У 1170 годзе імператар перадаў тытул герцага Швабіі свайму трэцяму сыну, які атрымаў пры гэтым імя Фрыдрых.
  20 мая 1184 года Фрыдрых у час святкавання ў Майнцы імператарскім дваром Тройцы быў разам са сваім старэйшым братам Генрыхам прысвечаны ў рыцары.
  27 сакавіка 1188 года Фрыдрых абавязаўся разам з бацькам прыняць удзел у Трэцім крыжовым паходзе. 11 мая 1189 года ён разам з арміяй крыжакоў выступіў з Рэгенсбурга. Па дарозе ў Венгрыі ён заручыўся з Канстанцыяй (1177—1240)[2], дачкой венгерскага караля Белы III.
  Пасля гібелі 10 чэрвеня 1190 года яго бацькі, імператара Фрыдрыха Барбаросы, які патануў у рацэ Салеф, Фрыдрых прыняў камандаванне германскай арміяй крыжакоў. Хоць большая частка крыжакоў пакінула яго армію і адплыла праз Антыёхію на радзіму, Фрыдрых з астатняй арміяй выступіў у кірунку да Іерусаліма. У Трыпалі шматлікія крыжакі захварэлі на малярыю, з-за чаго армія Фрыдрыха яшчэ больш скарацілася. У пачатку кастрычніка 1190 года ён прыбыў да абложанага горада Ака (Акра), дзе і памёр 20 студзеня 1191 года ад малярыі. Пасля яго смерці рэшткі германскіх крыжакоў пакінулі Святую зямлю.
  Гл. таксамаПравіць
  Трэці крыжовы паход
  Аблога Акры, 1189–1191
  Зноскі
  ↑ У старых крыніцах яго называлі Фрыдрых V і лічылі старэйшым сынам Фрыдрыха Барбаросы. Аднак цяпер усталявана, што ў яго быў старэйшы брат (Фрыдрых V), які памёр у пяцігадовым узросце. Таму ў сучаснай літаратуры ён для адрознення ад брата часцей пазначаецца як Фрыдрых VI.
  ↑ У 1199 годзе яна стала жонкай Пржэмысла Отакара I, караля Чэхіі.
  ЛітаратураПравіць
  Engels, Odilo. Die Staufer. — Stuttgart, Berlin, Köln: W. Kohlhammer, 1972. — P. 94, 108. — ISBN 3-17-015157-6.
  Schwarzmeier H. Friedrich V., Herzog von Schwaben // Lexikon des Mittelalters, Bd. 4, Sp. 960f.
  СпасылкіПравіць
  Фридрих V, герцог швабский // Энциклопедический словарь Брокгауза и Ефрона: В 86 томах (82 т. и 4 доп.) (руск.) . — СПб., 1890—1907.
  Friedrich VI. Herzog von Schwaben (1170—1191)(ням.) . Genealogie des Mittelalters. Архівавана з першакрыніцы 5 снежня 2008. Праверана 13 снежня 2012.